stanford-oval/wikipedia huggingface dataset:
מגדל וורד

| --- | --- |
אין תמונה חופשית
 מידע כללי
 גובה:  2,760 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°06′S 158°33′E﻿ / ﻿80.1°S 158.55°E﻿ / -80.1; 158.55
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימגדל וורד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימגדל וורד
 
מגדל ווֹרְד (באנגלית: Ward Tower - ווֹרְד טָאוּוֶר) הוא הר נישא ברכס בריטניה שבאנטארקטיקה.
גובהו של ההר 2,760 מטרים מעל פני הים.
ההר ממוקם 6 קילומטרים צפונית מזרחית להר אולדריץ'.
היסטוריה

שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם אדוארד מ. וורד (Edward M. Ward), מפקד טייסת VX-6 של צי ארצות הברית במהלך מבצע הקפאה עמוקה I (בין השנים 1955–1956) ומבצע הקפאה עמוקה II (בין השנים 1956–1957).
הערות שוליים

1 2 3  מידע גאוגרפי והיסטורי
↑  מידע גאוגרפי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
מעבר בוש

| --- | --- |
אין תמונה חופשית
 מידע כללי
 גובה:  2,361 מ' 
 מדינה:  קנדה 
 מיקום:  אלברטה, קנדהקנדה
 קואורדינטות:  51°48′00″N 116°58′01″W﻿ / ﻿51.8°N 116.967°W﻿ / 51.8; -116.967
  (למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט מעבר בוש(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט מעבר בוש
 
מעבר בוש (באנגלית: Bush Pass) הוא מעבר הרים בהרי הרוקי הקנדיים, בשטח הפארק הלאומי באנף, על הגבול בין פרובינציית אלברטה ופרובינציית קולומביה הבריטית שבקנדה.
גובה המעבר 2,361 מטרים מעל פני הים.
המעבר הוא מוצאו של נהר ואלנסיאנס (אשר נקרא בעבר המזלג הדרומי של נהר בוש - South Fork Bush River), אחד מיובליו של נהר בוש .
הערות שוליים

↑  מידע גאוגרפי
ברק בכר

ברק בכר (נולד ב-21 בספטמבר 1979) הוא כדורגלן עבר ומאמן כדורגל ישראלי המאמן את מכבי חיפה מליגת העל.
כמאמן ראשי, הוביל את עירוני קריית שמונה לזכייה בגביע המדינה ב-2014. אחר כך, הוביל את הפועל באר שבע לשלוש אליפויות רצופות וכך עשה גם במכבי חיפה, שבהנהגתו אף העפילה האחרונה ב-2022 לשלב הבתים היוקרתי של ליגת האלופות של אופ"א. בזכות הישגיו, בכר נחשב לאחד ממאמני הכדורגל הישראלים המצליחים בכל הזמנים.
קריירה > ככדורגלן

בכר החל לשחק כדורגל בגיל 14 במחלקת הנוער של מ.כ. נווה יוסף. בעונת 1998/1999 החל את קריירת הבוגרים בהכח רמת גן, במדיה שיחק ארבע עונות, במהלכן זכה בגביע הטוטו של ליגת המשנה. בעונת 2002/2003 חתם בהפועל פתח תקווה מליגת העל, במדיה שיחק שתי עונות, במהלכן ערך 50 הופעות.
בעונת 2004/2005 חתם בכר בעירוני קריית שמונה מהליגה הלאומית. בעונת 2006/2007 סייע לקריית שמונה לזכות בגביע הטוטו של ליגת המשנה ולעלות לליגה העל לראשונה בהיסטוריה. בעונת 2010/2011 שיחק במדי הקבוצה בליגת העל וזכה עמה בגביע הטוטו, ובסיום העונה הודיע על פרישה ממשחק פעיל. בסך הכל ערך בכר 156 הופעות ב-7 העונות בקרית שמונה, כשבמהלכן כבש שני שערים.
בכר זומן לנבחרת ישראל באוקטובר 2008 על ידי המאמן דרור קשטן, לקראת המשחקים נגד לוקסמבורג ולטביה במסגרת מוקדמות מונדיאל 2010, אך מכיוון שלא השלים את שירותו הצבאי ועקב פציעתו זימונו בוטל.
קריירה > כמאמן > עירוני קריית שמונה

את עונת 2011/2012 החל בכר כעוזר המאמן של רן בן שמעון בקבוצה הבוגרת של עירוני קריית שמונה, ובהמשך העונה מונה גם למאמן קבוצת הנוער שלה. בסוף אותה עונה זכתה הקבוצה הבוגרת באליפות ראשונה בתולדותיה.
בעונת 2012/2013 המשיך רק בקבוצה הבוגרת כעוזרו של גילי לנדאו, אך עם פיטוריו של לנדאו לאחר המחזור החמישי בליגה מונה בכר למאמן הראשי של עירוני קריית שמונה. בהמשך העונה העפיל עם הקבוצה לגמר גביע המדינה מול הפועל רמת גן אך הפסיד בפנדלים 2–4, ובעונת 2013/2014 זכה עם הקבוצה בגביע, לאחר ניצחון 1–0 במשחק הגמר על מכבי נתניה. לקראת סיום עונת 2014/2015 פוטר בכר מתפקידו לאחר שניהל משא ומתן על מנת לחתום בקבוצת הפועל באר שבע.
קריירה > כמאמן > הפועל באר שבע

ב-24 במאי 2015, לקראת עונת 2015/2016, חתם בכר בהפועל באר שבע. במאי 2016 זכה עם הקבוצה באליפות ראשונה לאחר 40 שנה, כשהוא המאמן הצעיר ביותר שזוכה בתואר מזה 37 שנים, מאז הוביל ניסים בכר את מכבי תל אביב לאליפות בעונת 1978/1979. בעונת 2016/2017 זכה עם הפועל באר שבע בתואר אלוף האלופים לאחר ניצחון 4–2 על מחזיקת הגביע מכבי חיפה. בעונה זו התמודד עם באר שבע במוקדמות ליגת האלופות, ובשלב הפלייאוף הודחה הקבוצה מול סלטיק וכתוצאה מכך נשרה לשלב הבתים של הליגה האירופית, אותו סיימה הקבוצה במקום השני והעפילה לשלב 32 האחרונות. ב-28 בדצמבר 2016 זכה בכר עם הפועל באר שבע בגביע הטוטו לאחר ניצחון 4–1 על עירוני קריית שמונה במשחק הגמר.
במאי 2017 הוביל בכר את הפועל באר שבע לזכייה שנייה ברציפות באליפות. ביוני 2017 בחר בו המגזין האנגלי "FourFourTwo" במקום ה-46 מבין 50 מאמני הכדורגל הטובים בעולם לשנת 2017.
בעונת 2017/2018 הוביל את הקבוצה לזכייה באליפות שלישית ברציפות, והפך למאמן השני הכי צעיר שזוכה בשלוש אליפויות, שני רק למשה פוליאקוב שעשה זאת בעודו בן 28 בשנת 1938.
ב-6 בינואר 2020 התפטר מתפקידו לאחר שהקבוצה הפסידה 0–1 להפועל תל אביב, צברה רק 29 נקודות מתוך 51 אפשריות והייתה במקום הרביעי. הוא ניהל 161 משחקים במדי הקבוצה, זכה ב-99 ניצחונות, סיים 35 משחקים בתיקו והפסיד ב-27 מקרים, כשהוא זוכה ב-68.7% הצלחה.
קריירה > כמאמן > מכבי חיפה

ב-8 ביולי 2020, לאחר סיום עונת 2019/2020, מונה בכר למאמן מכבי חיפה.
במשחק הבכורה בהדרכתו במסגרת הליגה, ניצחה מכבי חיפה 2–1 את הפועל חדרה, וב-9 בספטמבר ניהל את משחקו הראשון כמאמן הקבוצה במסגרת אירופאית בניצחון הקבוצה 3–1 על ז'לייזניצ'אר סרייבו במשחק שהתקיים באצטדיון סמי עופר במסגרת הסיבוב השני בליגה האירופית.
בעונת 2020/2021, הגיעה הקבוצה בהדרכתו של בכר עד לשלב הפלייאוף בליגה האירופית, כאשר היא מדיחה בדרך קבוצה דוגמת רוסטוב הרוסית. בשלב הפלייאוף ספגה הקבוצה את התבוסה הגדולה בתולדותיה במפעל אירופי כשהפסידה 2–7 לטוטנהאם הוטספר מהפרמייר ליג והודחה מהמפעל. באותה העונה, עונת 2020/2021, זכה עם הקבוצה באליפות ליגת העל לאחר 10 שנים בהן הקבוצה לא הצליחה לזכות בתואר.
ב-8 ביוני 2021 האריך בכר את חוזהו במועדון בעונה נוספת. את עונת 2021/2022, פתחה הקבוצה עם הדחה ממוקדמות ליגת האלופות מול קאיראט אלמטי. שבועיים לאחר מכן היא זכתה בתואר אלוף האלופים הרביעי בהיסטוריה שלה אחרי ניצחון של 2–0 על מכבי תל אביב זוכת גביע המדינה ויריבתה הישירה לאליפות דאשתקד. אף על פי שהודחה מוקדם במוקדמות ליגת האלופות, נשרה מכבי חיפה לקונפרנס ליג, בה העפילה לשלב הבתים לאחר שגברה בשלב הפלייאוף על נפטצ'י באקו.
באותה העונה זכתה הקבוצה בשלושה תארים, אלוף האלופים, גביע הטוטו ואליפות. בנוסף העפילה הקבוצה לגמר גביע המדינה אך הפסידה להפועל באר שבע בדו-קרב פנדלים.
ב-19 בינואר 2022 האריך את חוזהו במועדון בשנתיים נוספות.
ביולי 2022 רשם עם הקבוצה ניצחון יוקרתי במסגרת מוקדמות ליגת האלופות, כשניצחה 4–0 את אולמפיאקוס במשחק החוץ, ועלתה שלב לאחר 1–1 במשחק הראשון. בשלב הפלייאוף גברה על הכוכב האדום בלגרד 5–4 בסיכום שני המשחקים, והעפילה לשלב הבתים בפעם השלישית בתולדותיה, יותר מכל קבוצה בישראל. ב-12 באוקטובר 2022 השיג ניצחון בכורה כמאמן בשלב הבתים בליגת האלופות, בניצחון 2–0 על יובנטוס.
בעונת 2022/2023 בליגת העל בכדורגל זכה עם מכבי חיפה באליפות שלישית ברציפות, שישית שלו ו-15 של המועדון. ובכך הגיע לשיא של דרור קשטן ודוד שווייצר שהשיגו שש אליפויות כמאמנים בליגה הראשונה בישראל. בכר הגיע להישג זה בגיל הצעיר ביותר.
קריירה > כמאמן > הכוכב האדום בלגרד

ב-19 במאי 2023 חתם על חוזה לאימון מועדון הכדורגל הכוכב האדום בלגרד מליגת העל הסרבית. ב-12 ביולי זכה בכר כמאמנה של הכוכב האדום בתוארה הראשון עמו - בטורניר הקדם-עונתי "גביע פרי פרימייר", וזאת לאחר שהוביל את קבוצתו לניצחונות על זניט סנקט פטרבורג, פנרבחצ'ה, ונפטצ'י באקו. ב-21 בדצמבר 2023 פוטר מתפקידו, לאחר כחצי שנה בתפקיד.
קריירה > כמאמן > חזרה במכבי חיפה

ב-29 במאי 2024 ברק בכר חתם רשמית לאמן במכבי חיפה לשתי עונות. ברק חזר לאמן במכבי חיפה לאחר שזו הפסידה את האליפות למכבי תל אביב.
חיים אישיים

בכר נולד במושב צרופה שבמחוז חיפה, לאב שעלה מטורקיה ולאם צברית ממוצא פולני, גיסתו של השר ואיש הצבא רחבעם זאבי.
את שנות התיכון עשה בכפר הנוער "כפר גלים" של חוף הכרמל.
בכר החל שירות בצה"ל, אך שוחרר בטרם עת, לאחר שריצה עונש של 70 ימי מחבוש בכלא צבאי. על נסיבות שחרורו מצה"ל סיפר: "אם לא הייתי משתחרר מהצבא בזמנו לא הייתי היום שחקן כדורגל. שובצתי ליחידה קרבית בחיל השריון וביקשתי בבקו"ם שיעבירו אותי לטירונות 02 ולעשות שירות של ספורטאי, אבל לא היה עם מי לדבר, לכן לא נותרה לי ברירה". ב-2017 בכר גויס לשירות מילואים במחלקת כושר קרבי בצה"ל, לפרויקט של חינוך לספורט. ב-2020 על אף שבכר כבר היה משרת מילואים פעיל, נטען שעדיין נמנע מינויו כמאמן נבחרת ישראל עקב שירותו הסדיר.
נשוי ואב לשתי בנות ובן. מתגורר בחולון.
תארים > כשחקן

גביע הטוטו (ליגת המשנה): 1998/1999
גביע הטוטו: 2010/2011
גביע הטוטו (ליגת המשנה): 2006/2007
תארים > כמאמן

גביע המדינה: 2013/2014
אליפות המדינה (3): 2015/2016, 2016/2017, 2017/2018
אלוף האלופים: 2016, 2017
גביע הטוטו: 2016/2017
מכבי חיפה
אליפות המדינה (3): 2020/2021, 2021/2022, 2022/2023
אלוף האלופים: 2021
גביע הטוטו: 2021/2022
תארים > כמאמן > כעוזר מאמן

אליפות המדינה: 2011/2012
תארים אישיים
מאמן העונה בליגת העל מטעם אתר ONE וארגון שחקני ושחקניות הכדורגל: 2020/2021, 2021/2022, 2022/2023
סטטיסטיקה כמאמן

נכון ל-7 בינואר 2024.
| קבוצה | התחלה | סיום | סך הכול> משחקים | סך הכול> ניצחון | סך הכול> תיקו | סך הכול> הפסד | סך הכול> אחוז הצלחה % |
| --- | --- | --- | --- | --- | --- | --- | --- |
| הפועל קריית שמונה | 3 באוקטובר 2012 | 14 במאי 2015 | 114 | 56 | 28 | 30 | 49.12 |
| הפועל באר שבע | 24 במאי 2015 | 6 בינואר 2020 | 144 | 90 | 33 | 21 | 62.50 |
| מכבי חיפה | 7 ביולי 2020 | 30 ביוני 2023 | 157 | 100 | 25 | 32 | 63.69 |
| הכוכב האדום בלגרד | 1 ביולי 2023 | 21 בדצמבר 2023 | 27 | 17 | 2 | 8 | 62.96 |
| סך הכל | סך הכל | סך הכל | 442 | 263 | 88 | 91 | 59.50 |
הערות שוליים

↑  עדי סרדס ואיזי עין דור, משום שלא השלים צבא: זימונו של ברק בכר בוטל, באתר ynet, 5 באוקטובר 2008
↑  יובל זיגדון, "יחסית למאמן חדש אני מרגיש שעברתי המון", אתר גולר, 13 במרץ 2012
↑  שמעון אלבז, בכר פוטר מעירוני ק"ש, בדרך לבאר-שבע, באתר ynet, 14 במאי 2015
↑  מחשמלת: הפועל באר שבע זכתה ב"אלוף האלופים", באתר ספורט5, 11 באוגוסט 2016
↑  הפועל באר שבע זכתה בגביע הטוטו אחרי 1:4 על עירוני קרית שמונה, באתר וואלה, 28 בדצמבר 2016
↑  FourFourTwo’s 50 Best Football Managers in the World 2017: 50-46, באתר FourFourTwo, ‏ 19 ביוני 2017
↑  כבוד: ברק בכר במקום ה-46 במאמני העונה של מגזין 'פור פור טו', באתר וואלה, 20 ביוני 2017
↑  להיות באמת המיוחד: ברק בכר ינפץ את תקרות הזכוכית בכדורגל הישראלי, באתר וואלה, 10 בספטמבר 2018
↑  מוטי פשכצקי, ‏זעזוע בנגב: ברק בכר סיים את דרכו כמאמן באר שבע, באתר ערוץ הספורט, 6 בינואר 2020
↑  שלמה וייס‏, ברק בכר מונה למאמן מכבי חיפה: "אני מחובר למועדון מגיל צעיר", באתר וואלה, 8 ביולי 2020
↑  דורון בן דור, ‏מכבי חיפה בשלב הבא אחרי 1:3 על ז'לזניצ'אר, באתר ONE‏, 9 בספטמבר 2020
↑  חיפה הושפלה 7:2 אצל טוטנהאם ועפה, באתר ONE‏, 1 באוקטובר 2020
↑  מכבי חיפה זכתה באליפות המדינה אחרי 10 שנים, באתר וואלה, 30 במאי 2021
↑  דורון בן דור, ‏בכר האריך חוזה לעוד עונה במכבי חיפה, באתר ONE‏, 8 ביוני 2021
↑  דורון בן דור, ‏בכר חתם במכבי חיפה: סגירת מעגל נפלאה, באתר ONE‏, 19 בינואר 2022
↑  מכבי חיפה הדיחה את אולימפיאקוס עם 0:4 ענק, באתר וואלה, 27 ביולי 2022
↑  יגאל גולדשטיין, ‏עכשיו זה רשמי: ברק בכר מונה למאמן הכוכב האדום, באתר ערוץ הספורט, 19 במאי 2023
↑  ynet ספורט, רשמית: ברק בכר פוטר מהכוכב האדום בלגרד, באתר ynet, 21 בדצמבר 2023
↑  דורון בן דור, בכר חתם רשמית: מתרגש לחזור למכבי חיפה, עיתון הספורט וואן, 29 במאי 2024
1 2  עדי סרדס, ברק בכר: מוצדק לא לזמן שחקנים שהשתמטו, באתר ynet, 6 באוקטובר 2008
1 2 3  לפי כתבתו של טל שורר על בכר, ששודרה בתוכנית "שישי", חדשות 13, 19 במאי 2023;  קישור לתוכנית המלאה, באתר רשת 13
↑  מוטי פשכצקי, ‏חושב קדימה: בכר פועל על מנת להשלים שירות בצה"ל, באתר ערוץ הספורט, 17 באוקטובר 2016
↑  שי מוגילבסקי, ברק בכר יגויס למילואים: "שמח שיש לי הזדמנות לתקן", באתר ynet, 27 במרץ 2017
↑  גידי ליפקין, ‏מועמדותו של בכר לנבחרת ירדה בשל שירות צבאי, באתר ONE‏, 12 ביוני 2020
↑  isrsport_admin, קבלו את נבחרי ונבחרות העונה בכדורגל 2021, באתר ארגון שחקניות ושחקני הכדורגל בישראל, ‏2021-06-02
↑  המצטיינים: אצילי נבחר כשחקן העונה, שרי הזר, באתר ynet, 11 במאי 2022
↑  אצילי וזהבי בפנים: ה-11 של העונה בליגת העל, באתר ONE‏, 18 במאי 2023
בכר כמאמן עירוני קריית שמונה, 2014
בכר כמאמנה של הכוכב האדום בלגראד, 2023
מעבר אלק (קנדה)

ערך זה עוסק במעבר הרים בהרי הרוקי הקנדיים. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,905 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 קואורדינטות:  50°34′57″N 115°03′50″W﻿ / ﻿50.5825°N 115.064°W﻿ / 50.5825; -115.064
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מעבר אלק(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מעבר אלק(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט מעבר אלק(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט מעבר אלק
 
מעבר אלק (באנגלית: Elk Pass; בתרגום מילולי: מעבר אייל קנדי) הוא מעבר הרים גבוה בהרי הרוקי הקנדיים, שגובהו 1,905 מטרים מעל פני הים. המעבר חוצה את קו פרשת המים של אמריקה, בגבול בין פרובינציית אלברטה ופרובינציית קולומביה הבריטית שבקנדה. המעבר נמצא בין הר פוקס להר טיירוויט.
המעבר מקשר בין עמק אלק שבקולומביה הבריטית, לבין עמק קאנאנאסקיס שבאלברטה.
המעבר יוצא דופן ברוחבו - 4 קילומטרים, ובחלקו הוא מתחלק למעשה לשני מעברים מקבילים - אשר כונו על ידי אנשי סקר הגבולות הבין-פרובינציאלי שנערך בשנת 1916 בשמות "המעבר המערבי" (West Passage) ו"המעבר המזרחי" (East Passage), אשר לימים הופיעו במפות כ-"מעבר אלק המערבי" (West Elk Pass) ו"מעבר אלק המזרחי" (East Elk Pass). שמו של המעבר ניתן לו רשמית ב-14 בספטמבר 1966.
את מעבר ההרים לא חוצים כבישים. המעבר מגיע על שטח הפארק הפרובינציאלי פיטר לוהיד באלברטה, ואל שטח הפארק הפרובינציאלי אגמי אלק בקולומביה הבריטית.
השביל הטרנס קנדי היה אמור לעבור במעבר אלק, אולם בשל מחלוקות בדבר מעבר השביל בשטחי מכרות במעבר אלק העליון הועבר השביל למקום אחר. כמו כן הוצע על ידי תושבי העיירה אלקפורד שבקולומביה הבריטית, כי הכביש המהיר 43 של קולומביה יוארך ויתחבר לכביש באלברטה, לכיוון קלגרי, ואולם משיקולים של איכות הסביבה פרויקט זה לא יצא אל הפועל.
הערות שוליים

↑  תיאור המעבר
↑  אתר השמות הרשמי של ממשלת קולומביה הבריטית
הרי ריד

ערך זה עוסק בקבוצת הרים. אם התכוונתם לפוליטיקאי אמריקאי, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס שקלטון 
 קואורדינטות:  80°42′S 24°45′W﻿ / ﻿80.7°S 24.75°W﻿ / -80.7; -24.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי ריד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי ריד
 
הרי ריד (באנגלית: Read Mountains) הם קבוצת הרים סלעית, באזור הדרומי-מרכזי של רכס שקלטון באנטארקטיקה.
שיא גובהם של הרי ריד הוא פסגת הולמס, הנמצאת מזרחית לקרחון גלן, שגובהה 1,875 מטרים מעל פני הים.
היסטוריה ומקור השם

ההרים התגלו ומופו על ידי המשלחת הטראנס-אנטארקטית של חבר העמים הבריטי בשנת 1957. ההרים נקראו על שם הרברט ריד ראש הוועדה המדעית של המשלחת הטראנס-אנטארקטית, וחבר הוועד המנהל של המשלחת הטראנס-אנטארקטית בין השנים 1955- 1958.
אתרים מרכזיים בהרי ריד

הרים:
פסגת הולמס
הר וגנר
מחט וואטס
טרסת טרומן
נונאטאקים:
נונאטאק דו טויט
נונאטאק ניגלי
קרחונים:
קרחון גלן
לקריאה נוספת

* Beau Riffenburgh, , p.891
הערות שוליים

↑  פסגת הולמס באתר SCAR של ממשלת אוסטרליה
מעבר אנארי

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  71°13′00″S 166°37′01″E﻿ / ﻿71.2167°S 166.617°E﻿ / -71.2167; 166.617
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימעבר אנארי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימעבר אנארי
 
מעבר אַנארי (באנגלית: Anare Pass) הוא מעבר הרים רחב, מכוסה קרח, באנטארקטיקה. המעבר הוא הנקודה הגבוהה ביותר של הקרחונים בצידם הצפוני של הרי אנארי, והוא מפריד בין הרי אנייר להרי האדמירליות.
גובהו של המעבר 1,200 מטרים מעל פני הים.
היסטוריה

המעבר מופה לראשונה על ידי הסקר הגאולוגי של ארצות הברית בהתבסס על סקרים, ועל תצלומי אוויר שבוצעו על ידי צי ארצות הברית בין השנים 1960–1962.
שמו של מעבר ההרים ניתן לו על ידי הוועדה המייעצת לשמות אנטארקטיים והוא נקרא על שם הרי אנארי הסמוכים.
הערות שוליים

1 2 3 4  מידע גאוגרפי והיסטורי
הרי סטריבוג

| --- | --- |
אין תמונה חופשית
 מידע כללי
 על שם:  סטריבוג 
 מיקום:  אזור הברית האנטארקטית,
 קואורדינטות:  64°12′00″S 62°20′00″W﻿ / ﻿64.2°S 62.33333333°W﻿ / -64.2; -62.33333333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההרי סטריבוג(למפת חצי האי האנטארקטי רגילה) בסיס חנרל ברנרדו אוהיגינס ריקלמההרי סטריבוג(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי סטריבוג(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי סטריבוג
 
הרי סטריבוג (באנגלית: Stribog Mountains; בבולגרית: планина Стрибог) הם רכס ההרים העיקרי של האי בראבנט בארכיפלג פאלמר שבאנטארקטיקה.
הרכס מכוסה קרחונים, למעט מדרונותיו המערביים התלולים - שאינם מכוסים קרח.
שיא גובהו של הרכס הוא בהר פארי, המתנשא לגובה של 2,520 מטרים מעל פני הים.
אורכו של הרכס 40 קילומטרים בכיוון צפון - דרום, ורוחבו של הרכס 15 קילומטרים.
אוכף ויאמאטה מחבר את הרי סטריבוג לרכס סטאוורצי שמצפון מזרח לו.
אוכף דוריונס מחבר את הרי סטריבוג לרמת אוורולווה.
אוכף אלוזור מחבר בין הרי סטריבוג להרי סלוואי.
היסטוריה > גילוי ההרים

ההרים מופו על ידי סקרים בריטיים בשנת 1980 ובשנת 2008.
היסטוריה > מקור השם

ההרים קרויים על שם האל מהמיתולוגיה הסלאבית סטריבוג - אל הרוח, הקרח והקור.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים של בולגריה
1 2 3 4 5 6 7 8 9  מידע גאוגרפי והיסטורי
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.
מעבר מנצ'ו

| --- | --- |
אין תמונה חופשית
 מידע כללי
 גובה:  1,095 מ' 
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  הרי הרוקי הקנדיים 
 קואורדינטות:  58°49′57″N 125°43′48″W﻿ / ﻿58.8325°N 125.73°W﻿ / 58.8325; -125.73
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מעבר מנצ'ו(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מעבר מנצ'ו(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט מעבר מנצ'ו(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט מעבר מנצ'ו
 
מעבר מנצ'ו  (באנגלית: Muncho Pass) המכונה גם מעבר אגם מנצ'ו (Muncho Lake Pass) וכן מעבר אגם דרוהדה (Drogheda Lake Pass) או מעבר מנצ'ו-טואוד (Muncho-Toad Pass) הוא הצפוני מבין מעברי ההרים בהרי הרוקי (ובהרי הרוקי הקנדיים בפרט) בו עובר כביש - הכביש המהיר של אלסקה.
גובהו של המעבר 1,095 מטרים, והוא ממוקם בשטח הפארק הפרובינציאלי אגם מונצ'ו, בפרובינציית קולומביה הבריטית שבקנדה.
המעבר מקשר בין מוצא נהר טואוד לבין מוצא נהר טראוט.
מעבר ורמיליון

| --- | --- |

 מידע כללי
 גובה:  1,680 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 קואורדינטות:  51°13′39″N 116°03′00″W﻿ / ﻿51.2275°N 116.05°W﻿ / 51.2275; -116.05
  (למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט מעבר ורמיליון(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט מעבר ורמיליון
 
מעבר ורמיליון (באנגלית: Vermilion Pass) הוא מעבר הרים גבוה בהרי הרוקי הקנדיים, על קו פרשת המים של אמריקה. המעבר מחבר בין הפארק הלאומי קוטניי שבפרובינציית קולומביה הבריטית, לבין הפארק הלאומי באנף שבפרובינציית אלברטה שבקנדה.
גובהו של מעבר ההרים 1,680 מטרים.
הערות שוליים

↑  מידע גאוגרפי
הר קאסל

| --- | --- |

מראה הר קאסל, דמוי הטירה
 מידע כללי
 גובה:  2,766 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכס סואובק 
 קואורדינטות:  51°17′59″N 115°55′21″W﻿ / ﻿51.299722222222°N 115.9225°W﻿ / 51.299722222222; -115.9225
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר קאסל(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר קאסל(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר קאסל(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר קאסל
 
מראה הר קאסל מכיוון הכביש המהיר הטרנס קנדי.
הר קאסל מתנשא מעל העננים
פסגת אייזנהאוור, מתנשאת מעל הערפל, מבט מהכביש המהיר הטרנס קנדי.
הר קאסל (באנגלית: Castle Mountain - מילולית - "הר הטירה") הוא הר הממוקם ברכס מוריסיי בהרי הרוקי הקנדיים, בערך באמצע הדרך בין העיירה באנף והעיירה לייק לואיז בפרובינציית אלברטה שבקנדה.
ההר ממוקם בשטח הפארק הלאומי באנף.
גאוגרפיה

ההר גובל בעמק בואו, לצד שבר הר קאסל. גובהו של ההר 2,850 מטרים מעל פני הים.
השחיקה של סלעי ההר נתנה לו מראה של טירה, ומכאן שמו. מראה ההר הוא תוצאה של שחיקה המשפיעה באופן שונה על שכבות ההר: שכבות של רכות פצלים, ושכבות קשות יותר של גיר, דולומיט וקוורץ.
היסטוריה

בקרבת ההר מצויים שרידי העיירה סילבר סיטי, שהייתה יישוב כורים במאה ה-19. כמו כן נמצא בקרבת ההר מחנה המעצר הר קאסל, אשר שימש כמחנה מאסר לאנשים שהוגדרו כנתיני אויב (אנשים ממוצא גרמני, הונגרי, אוסטרי ואוקראיני) במלחמת העולם הראשונה.
בשנת 1881, ג'ו הילי (Joe Healy) סחר עם אנשי האומות הראשונות וקיבל כמה עפרות אשר התגלה שהן מכילות אחוז גבוה של כסף. בשנה שלאחר מכן הוא התיישב ליד הר קאסל, כמחפש זהב וכסף. החדשות בדבר גילוי הכסף באזור התפשטו, ומחפשים נוספים הגיעו לעזור, והיישוב סילבר סיטי (Silver City - מילולית: עיר הכסף), בסמוך להר החל להתפתח במהרה.
היישוב היה יישוב משגשג עת נבנתה באזור מסילת הרכבת הקנדית פסיפית בשנת 1884.
בשיאה, חיו בעיר למעלה מ-3,000 תושבים, אך העיר ננטשה לחלוטין בשנת 1885 מאחר שהמכרות בסמוך כשלו בהפקת רווחים משמעותיים לכורים.
בסמוך להר נבנה מחנה המעצר הר קאסל, במלחמת העולם הראשונה, אשר שימש ככלא למהגרים מאוקראינה, וכן לאנשים החשודים בתמיכה באויב - כגון יוצאי גרמניה ואוסטריה. בשל מיקומו המבודד נחשבו תנאי המחנה לתנאים קשים עבודות הכפייה של הכלואים במחנה שימשו להקמת הפארק הלאומי באנף. בחודשי החורף נכלאו האסירים בשטח האתר ההיסטורי קייב ובאסין.
ב-1910 החלה בניית העיירה קאסל ג'נקשן (Castle Junction - צומת קאסל) על הכביש המחבר את פרובינציית קולומביה הבריטית לעיר קלגרי בפרובינציית אלברטה, והשלמת הצומת בתחילת 1920, הפכה את הר קאסל לנגיש יותר עבור מטפסים, מטיילים ותיירים אחרים.